CELEX: C2005/006/91
Language: hu
Date: 2005-01-08 00:00:00
Title: T-464/04. sz. ügy: Az Impala által az Európai Közösségek Bizottsága ellen 2004. december 3-án benyújtott kereset

8.1.2005   
            
            
               HU
            
            
               Az Európai Unió Hivatalos Lapja
            
            
               C 6/46
            
         Az Impala által az Európai Közösségek Bizottsága ellen 2004. december 3-án benyújtott kereset (1)
   
   (T-464/04. sz. ügy)
   (2005/C 6/91)
   Az eljárás nyelve: angol
   Az Impala, székhely: Brüsszel (Belgium), képviselik: S. Crosby és J. Golding, solicitors, 2004. december 3-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a Bizottságnak a COMP/M.3333. sz. Sony/BMG ügyben 2004. július 19-én hozott határozatát teljes egészében;
            
         
               —
            
            
               másodlagosan semmisítse meg a megtámadott határozatot annyiban, amennyiben a következők egyikére vagy mindegyikére vonatkozik:
               
                           —
                        
                        
                           a közös erőfölény megléte az online zene licenciáinak piacán;
                        
                     
                           —
                        
                        
                           az önálló erőfölény megléte az online zeneforgalmazás piacán;
                        
                     
                           —
                        
                        
                           zenekiadó üzleteik egyeztetése;
                        
                     
         
               —
            
            
               kötelezze a Bizottságot az eljárással kapcsolatban felmerült költségeinek viselésére.
            
         Jogalapok és fontosabb érvek:
   A felperes nemzetközi szövetség, amelynek célja tagjai (független zenei vállalkozások) általános érdekképviselete. Azt kéri, hogy a Bíróság semmisítse meg a Bizottság határozatát, amellyel engedélyezte a Bertelsmann AG és a Sony Corporation of America hangfelvétel-üzletágainak fúzióját.
   Keresetének alátámasztásaként arra hivatkozik, hogy a fúzió engedélyezésével a Bizottság megsértette az EK 253. cikket, az EK 81. cikk (1) bekezdését, a 4064/891 rendeletet és az alkalmazásukat rendező jog szabályait, valamint nyilvánvaló mérlegelési hibákat követett el annak megállapításával, hogy:
   
               —
            
            
               nem állt fenn a fúziót megelőzően közös erőfölény a hangfelvételek piacán;
            
         
               —
            
            
               a fúzió nem erősített meg e piacon meglévő közös erőfölényt;
            
         
               —
            
            
               a fúzió nem hoz létre közös erőfölényt a hangfelvételek piacán, az online zene licenciáinak piacán vagy az online zeneforgalmazás piacán;
            
         
               —
            
            
               a fúzió nem vezet a felek zenekiadó üzleteinek egyeztetéséhez.
            
         
      (1)  HL L 395., 1. o.